പൂജ ബോക്സിംഗില് ക്വാര്ട്ടറില് ടോക്കിയോ: ബോക്സിംഗില് ഇന്ത്യയുടെ മെഡല് മോഹങ്ങള് സജീവമാക്കിക്കൊണ്ട് പൂജാ റാണി ക്വാര്ട്ടര് ഫൈനലില്. വനിതകളുടെ 75 കിലോഗ്രാം മിഡില് വെയ്റ്റ് പ്രീ ക്വാര്ട്ടറില് ഇന്ത്യന് താരം അള്ജീരിയയുടെ ഐചര്ക് ചായിബായെ തോല്പ്പിച്ചു. മത്സരത്തില് ആധിപത്യം പുലര്ത്തിയ പൂജ 50ന്റെ അനായാസ ജയമാണ് സ്വന്തമാക്കിയത്. ക്വാര്ട്ടര് ഫൈനലില് വിജയിച്ചാല് പൂജയ്ക്ക് മെഡലുറപ്പിക്കാം. ഈ വര്ഷം ദുബായില്നടന്ന ഏഷ്യന് ബോക്സിംഗ് ചാന്പ്യന്ഷിപ്പില് മിഡില് വെയ്റ്റില് പൂജ സ്വര്ണം നേടിയിരുന്നു. മുപ്പതുകാരിയുടെ കരിയറിലെ ആദ്യ ഒളിന്പിക്സാണിത്. വനിതകളുടെ 69 കിലോഗ്രാം വിഭാഗത്തില് ഇന്ത്യയുടെ ലവ്ലിന ബോര്ഗോഹെയ്നും ക്വാര്ട്ടറിലെത്തിയിരുന്നു. മേരി കോമിന്റെ പ്രീക്വാര്ട്ടര് പോരാട്ടം ഇന്ന് നടക്കും.